*Tiranë, 27/04/2022*

**Emri**: QENDRA YOUTH ACT

**Adresa:** Rruga e Kosovarëve, nr. 41, Tiranë

**E-mail**: [info@youthact.al](mailto:info@youthact.al)

**Afati i dorëzimit të ofertës:** 09/05/2022

**Thirrje e hapur**

***Angazhimi i një koordinatori lokal në kuadër të aktiviteteve të projektit “*Të rinjtë për turizmin e aventurës**”

**Hyrje**

Qendra Youth Act, në mbështetje nga Programi i Kombeve të Bashkuara për Zhvillim (UNDP), është angazhuar në zbatimin e projektit ***“*Të rinjtë për turizmin e aventurës**”, financuar nga programet e BE-së i cili fillon më datë 11 Prill 2022 dhe mbaron më 10 Dhjetor 2022. Projekti synon të mbrojë e të zhvillojë destinacionet turistike të bashkisë Kukës duke promovuar turizmin e aventurës si një trend për të rinjtë dhe jo vetëm. Projekti synon promovimin e turizmit në tërësi përmes guidës turistike të qarkut Kukës si dhe turizmin e aventurës në disa pika turistike të Kukësit. Virtual Tour, eksplorimi në terren dhe faqet zyrtare të EYCA do të jenë elementët kryesorë të cilët do të luajnë një rol të rëndësishëm në promovim. Gjithashtu, një strategji e menaxhimit të mirë dhe me efikasitet do të garantojë një zhvillim të qëndrueshëm e fitimprurës. Nga ana tjetër, aktivitetet dhe sipërmarrjet e lidhura me to do të jenë në interes të publikut dhe të vetë të rinjve.

**Objekti:**

Angazhimi i një koordinatori lokal në kuadër të aktiviteteve të projektit.

**Qëllimi i pozicionit:**

Një koordinator lokal do të angazhohet dhe do të mbikëqyrë zbatimin lokal të aktiviteteve të projektit dhe të rezultateve të parashikuara në të.

**Kohëzgjatja e kontratës:**

1. Muaj

**Detyrat dhe përgjegjësitë**

* të identifikojë target grupin e të rinjve pjesëmarrës në projekt;
* të kontribuojë në organizimin e aktiviteteve lokale në kuadër të projektit duke garantuar cilësinë e tyre;
* të koordinojë punën për identifikimin e shtigjeve turistike;
* të angazhohet në promovimin turistik të qytetit të Kukësit;
* të koordinojë punën me bashkëpunëtorët e projektit;
* të përgatisë raporte mujore të punës së kryer dhe raporte specifike për aktivitete të posaçme;

**Kualifikimi dhe eksperienca:**

* Të ketë eksperiencë në aktivitete rinore, komunitare e gjithëpërfshirëse;
* Të ketë aftësi organizative dhe komunikuese.
* Janë të inkurajuara dhe të preferuara aplikimet nga banorët e qytetit të Kukësit.

**Dokumentat e nevojshëm për aplikim:**

* CV e aplikantit;
* Shprehje interesi;
* 2 letra reference;

Aplikimi të dërgohet në adresën [info@youthact.al](mailto:info@youthact.al) brenda datës 09/05/2022.